b'\n_START_ARTICLE_\nIzrael na Pesmi Evrovizije\n_START_PARAGRAPH_\nIzrael je na Pesmi Evrovizije prvi\xc4\x8d nastopil leta 1973. \xc4\x8ceprav zemljepisno ne le\xc5\xbei v Evropi, je Izrael dr\xc5\xbeava \xc4\x8dlanica Evropske radiodifuzne zveze, s \xc4\x8dimer je upravi\xc4\x8dena do nastopa na izboru._NEWLINE_Doslej je Izrael prejel tri evrovizijske zmage: leta 1978 v Parizu (Izhar Cohen in Alphabeta), naslednje leto v Jeruzalemu (Gali Atari in Milk and Honey) ter leta 1998 v Birminghamu, kjer je zmagala Dana International.'